NORAKSTS

|  |  |
| --- | --- |
| 21.12.2023. | Nr.13/30 |

###### AR VALSTS KASI NOSLĒGTĀ AIZDEVUMA LĪGUMA PĀRJAUNOŠANA

###### UN ILGTERMIŅA AIZŅĒMUMU ŅEMŠANA 2024. GADĀ

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors), **PRET – nav**, **ATTURAS – 3** (G.Kurlovičs, A.Rublis, A.Tomašūns),

Pamatojoties uz Likuma par budžeta un finanšu vadību 41.panta piekto daļu, Ministru kabineta 2021. gada 21. decembra noteikumu Nr.888 “Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība” IV nodaļu un, lai stabilizētu Jelgavas valstspilsētas pašvaldības aizņēmumu saistību plūsmu, līdzsvarojot kopējo saistību atmaksas grafiku,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Lūgt Valsts kasi grozīt atmaksas grafiku 2018. gada 6. jūlija pārjaunojuma līgumam Nr.A2/1/18/441 (trančes Nr.PP-13/2018), kur neatmaksātā aizdevuma summa uz 2023. gada 21. decembri ir 18 116 240,00 *euro* (astoņpadsmit miljoni viens simts sešpadsmit tūkstoši divi simti četrdesmit *euro* 00 *centi*) un noteikt aizņēmuma atmaksas termiņu 2034. gadu (1.pielikums).
2. Aizņēmumu atmaksu garantēt ar Jelgavas valstspilsētas pašvaldības budžetu.
3. Plānot 2024.gadā ņemt ilgtermiņa aizņēmumus sekojošu projektu īstenošanai:
   1. 1 500 000 *euro* (viens miljons pieci simti tūkstoši *euro*) kā pašvaldības prioritāro projektu neattiecināmo izmaksu segšanai ERAF projektam “Pilssalas ielas degradētās teritorijas sakārtošana”,
   2. 260 000 *euro*  (divi simti sešdesmit tūkstoši) ERAF projektam “Pilssalas ielas degradētās teritorijas sakārtošana”,
   3. 610 000 *euro* (seši simti desmit tūkstoši *euro*) Emisijas kvotu izsolīšanas instrumenta projektam “Situmnīcefekta gāzu emisiju samazināšana Jelgavas valstspilsētas pašvaldības publisko teritoriju apgaismojuma infrastruktūrā”;
   4. 200 000 *euro* (divi simti tūkstoši *euro*) projektam “Lielupes tilta balstu zemūdens remontdarbu veikšanai”,
   5. 150 000 *euro* (viens simts piecdesmit tūkstoši *euro*) ERAF projektam “Tehniskās infrastruktūras sakārtošana uzņēmējdarbības attīstībai Rubeņu ceļa rūpnieciskajā teritorijā”.

Jelgavas valstspilsētas pašvaldības ilgtermiņa aizņēmumu saistību atmaksas grafiks (2.pielikums).

1. Lēmuma izpildi kontrolēt Jelgavas valstspilsētas pašvaldības izpilddirektoram.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 21. decembrī